रात।
हमारे ग्रह के आधे से ज़्यादा जानवरों को छुपाने वाली अंधकारमय दुनिया।
अब तक, कैमरों ने उनके जीवन की केवल एक झलक ही दिखाई है।
लेकिन उन्नत तकनीक के साथ,
हम रात को भी दिन की तरह साफ़ देख सकते हैं।
इंसानी आँखों से सौ गुना अधिक संवेदनशील कैमरों की मदद से...
अब हम रात की सुंदरता को भी रंगों में...
कैद कर सकते हैं।
अपरिचित भूदृश्य।
रात के अंधेरे में सक्रिय होने वाले अनोखे जीव।
अगोचर हरकतें।
अब हम पृथ्वी के आख़िरी असली बीहड़ में भी
जानवरों के जीवन के बारे में जान सकते हैं।
रात के समय में।
अर्थ ऐट नाइट इन कलर
इंडोनेशिया के उष्णकटिबंधीय द्वीपों में शाम ढल रही है।
वर्णनकर्ता टॉम हिडलस्टन
और लहरों के नीचे छुपी हैं...
इस ग्रह की कुछ सबसे प्राचीन पानी के नीचे की दुनियाँ।
प्रवाल-भित्तियाँ...
हमारे समुद्र के जीवन के खज़ाने।
पूरी दुनिया में, वे समुद्र तल का एक प्रतिशत से भी कम हिस्सा ढकते हैं...
पर हमारे महासागरों के एक तिहाई से अधिक जीवन उन पर ही निर्भर हैं।
भित्ति समुद्र के नीचे का एक अति-व्यस्त शहर है...
जहाँ हर आकृति और आकार के जीव खाने में व्यस्त हैं।
हंपहेड पैरटफिश, भित्तिओं के बुलडोज़र,
पक्षी जैसी चोंचों से भित्तियाँ चबाते हैं...
जबकि हॉक्सबिल कछुए वह नरम स्पंज खाते हैं
जो कड़क प्रवाल के नीचे उगते हैं।
चतुर जीव, सबसे असंभव जगहों में भी खाना ढूँढ सकते हैं।
छोटे क्लीनर रैस एक ख़ास सेवा प्रदान करते हैं।
वे अपने पड़ोसियों के मुँह में फँसा खाना खाते हैं।
भित्तिओं में शाम सबसे व्यस्त समय है,
जब यहाँ के निवासी ओझल होती रोशनी का पूरा फायदा उठाते हैं।
पर यह व्यस्त दुनिया...
बदलने वाली है।
क्योंकि प्रवाल-भित्तियों का एक और पहलू है...
जो केवल सूरज ढलने के बाद ही सामने आता है।
नवीनतम फ़िल्मांकन तकनीकों के साथ...
हम इस छिपे हुए राज्य में झाँक सकते हैं...
और रात को दुनिया की प्रवाल भित्तियों में होने वाली हलचल देख सकते हैं।
जैसे-जैसे अँधेरा होता है, छोटी मछलियाँ सुरक्षा के लिए एक साथ रहती हैं।
रात की शुरुआत भित्तिओं पर सबसे ख़तरनाक समय है।
कॉर्नेटफिश।
एक मीटर लंबी और राइफल जैसी थूथन से लैस।
भित्तिओं का निशाचर निशानेबाज़।
बड़ी, प्रकाश के प्रति संवेदनशील आँखों के साथ...
वे मछलियों के समूह को घेरते हैं...
और सटीक हमला करते हैं।
वे शिकार को अपने सिरिंज जैसे मुँह में फंसा लेते हैं।
और एक बार में एक ही मछली पकड़ते हैं।
जैसे वे अपने शिकार को निगलते हैं...
बच जाता है बस...
शिकार के शल्क का कश।
पर कॉर्नेटफिश एकमात्र शिकारी नहीं हैं जो अंधकार में घात लगाए रहते हैं।
भित्तिओं के निवासी दरारों और सुराखों में छिपे रहते हैं...
क्योंकि अब बड़े, घातक शिकारी बाहर निकल रहे हैं।
और प्रत्येक अपने तरीके से रात को भित्तियों में शिकार करते हैं।
यह व्हाइटटिप भित्ति शार्क उस मछली को खाएगी जो भित्ति से ऊपर ज़्यादा देर रहेगी।
और वह अकेली नहीं है।
एक स्टिंगरे, हर छोटी मछली का दुःस्वप्न।
उसके शिकार के लिए, रात घोर अंधकारमय होती है।
वे उसे आते हुए नहीं देख सकते।
पर हमारे कैमरे दिखाते हैं...
वह भित्ति को कैसे छानता है।
वह प्रवाल में छिपी मछली...
या रेत में दफ़न केकड़ों की हलचल को महसूस करने के लिए...
इलेक्ट्रोरिसेप्टर का इस्तेमाल करता है, आँखों का नहीं।
दो मीटर तक चौड़े पंख उन्हें समुद्र तल में फांस लेते हैं।
रेत हटाने पर शिकार का पता चलता है...
और उसका वैक्यूम जैसा मुँह...
उन्हें निगल लेता है।
जब रात को इतने सारे शिकारी आस पास हों...
छिपे रहना ही बेहतर है।
पर ख़तरों के बावजूद भी...
एक छोटी रंगीन मछली भित्ति की सुरक्षा से बाहर निकलने वाली है।
एक मैंडरिनफिश।
और यह नर...
प्यार की तलाश में है।
आज रात, वह एक घंटे से भी कम समय में आठ मादाओं को आकर्षित करने की उम्मीद में है।
पर उन्हें ढूँढने के लिए, उसे बड़ी सावधानी से आगे बढ़ना होगा।
अँधेरे में, उसकी नज़र...
एक मादा पर पड़ती है...
जो झींगे जैसे कॉपिपोड को शाम के नाश्ते के रूप में खा रही है।
पर वह अपने प्रेमियों के मामले में उतनी ही नख़रेबाज़ है...
जितना वह अपने खाने के मामले में है।
उसका स्नेह जीतने के लिए, नर अब अपने पंख फैलाता है...
ताकि जितना संभव हो उतना बड़ा और सम्मोहक दिखे।
वह प्रभावित हो गई।
पर संभोग करने के लिए, उन्हें और भी साहसी कदम उठाना पड़ेगा...
और अंधकार का फ़ायदा उठाना होगा।
क्योंकि प्रवाल में ऐसी मछलियाँ छुपी हैं जो उनके अंडे खा जाएँगी...
यह नया युगल मिलन के चौंधियाने वाले नाच के लिए...
भित्ति के ऊपर जाता है।
रात का उनका प्रदर्शन ख़त्म होने पर...
युगल प्रवाल की सुरक्षा में वापस लौटता है...
पर ज़्यादा समय के लिए नहीं।
क्योंकि अभी और सात मादाएँ ढूँढना बाकी है...
यह इश्कबाज़ साहस जुटाकर अंधकार में
अपनी अगले साथी की खोज में निकल पड़ता है।
जैसे-जैसे रात होती है...
अँधेरा प्रकृति के सबसे आश्चर्यजनक गुप्त चमत्कारों में से एक को सक्रिय करता है...
एक ऐसी घटना जो भित्ति में एक जादुई बदलाव लाएगी।
समुद्र की गहराई से, छोटे जानवरों की एक सेना उभर रही है...
मानो वे किसी एलियन दुनिया से हों।
यह इस ग्रह पर प्राणियों का सबसे बड़ा प्रवास है,
और यह हर रात हमारे महासागरों में होता है।
सतह के पानी में भोजन करने के लिए
गहराई से अरबों टन प्लवक ऊपर आते हैं।
यह जीव, जिनमें से कुछ चावल के दाने के आकार के हैं...
समुद्र की जीवन शक्ति हैं।
चमक के सरल रूपों और प्रणोदन के साथ...
वे अँधेरे में इधर-उधर बिखरे भोजन के टुकड़े खाते हैं।
कुछ जीव अपना पूरा जीवन इसी गुप्त दुनिया में बिताते हैं।
दूसरे, जैसे मैंटिस झींगे के डिंभ,
इस एलियन अस्तित्व में अपने जीवन का केवल पहला हिस्सा बिताते हैं
और बड़े होने पर वापस भित्ति में रहने चले जाएँगे।
जीवित प्राणियों की उपस्थिति में यह वृद्धि...
प्रवाल भित्तियों में अब एक जादुई परिवर्तन लाती है।
निष्क्रिय प्रतीत होने वाली चट्टानें सजीव होती हैं।
प्रवाल भित्तियाँ छोटे जीवों की ढेरों आबादियों से बनी होती हैं।
दिन में, भित्ति सूरज से ऊर्जा लेती है।
पर रात को...
यह जानवर एक सूक्ष्म निशाचर क्षेत्र के शिकारी बनने के लिए...
अपने शिकंजे फैलाते हैं।
बहकर आने वाले छोटे जानवरों के लिए...
यह रंगीन बगीचा करोड़ों मुँहों वाली एक घातक दीवार में बदल जाता है।
रात की यह दावत प्रवालों को पोषक तत्व प्रदान करती है
जो भित्ति के बढ़ने के लिए आवश्यक हैं।
और अब हम जानते हैं, जैसे प्रवाल भित्तियाँ सागर के बढ़ते तापमान से जूझ रही हैं,
रात की यह दावत उनके जीवित रहने के लिए और भी ज़्यादा महत्वपूर्ण बन गई है।
पर केवल छोटे प्रवाल ही प्लवक के रात के ज्वार पर निर्भर नहीं करते।
रात के अंतिम भोज के लिए अन्य बड़े जीव एकत्रित हो रहे हैं:
एक मैन्टा रे, चार मीटर चौड़े पंखों पर तैर रहा है।
हालांकि वे अकेले रहते हैं...
उष्णकटिबंधीय समुद्रों में ऐसे स्थान हैं जहाँ प्लवक इतने समृद्ध हैं,
कि भोजन करने के लिए मैन्टा एक साथ आते हैं।
सबसे हैरानी की बात यह है कि, एक टन के यह जीव
रात में समुद्र में निकलने वाले नन्हे प्लवक पर ज़िंदा रहते हैं।
सींग जैसे पंखों वाले, वे अपने खुले मुँह से प्लवक अंदर लेते हैं...
और छानकर निवाले निकालते हैं।
अब रात के अंधकार में...
वे रात का कीमती खज़ाना खाने की अपनी महारत उजागर करते हैं।
बार-बार लोटकर...
वे प्लवक की सबसे बड़ी सघनता को लक्षित करते हैं...
और फिर उन्हें खाते हैं।
अब हम जानते हैं कि मैन्टा रे में किसी भी मछली की तुलना में सबसे बड़ा दिमाग होता है।
पर यह एक रहस्य है कि वे कैसे अंधेरे महासागर की विस्तीर्णता में
भोजन ढूँढने के लिए विशाल दूरी तय करते हैं।
यह समुद्र की रातों के उन ढेरों रहस्यों में से एक है...
जिसे जानना अभी बाकी है।
अर्थ ऐट नाइट
शॉट इन द डार्क
प्रवाल भित्तियों के रात के नाटकों को फ़िल्माने के लिए,
"अर्थ ऐट नाइट" दल ने दुनिया के कुछ सबसे प्राचीन उष्णकटिबंधीय पानी में फ़िल्माया है।
कैमरामैन डेविड राईकार्ट के लिए,
सबसे बड़ी चुनौती थी रात में शिकारियों को शिकार करते हुए फ़िल्माना।
शार्क और अन्य परभक्षी रात में अधिक सक्रिय हो सकते हैं...
और सुरक्षित रूप से पास जाना भी बहुत कठिन हो सकता है।
रात में फ़िल्माना एक अलग ही अनुभव है।
हमें पता नहीं होता कि अँधेरे में अचानक क्या सामने आ जाए।
डेविड राईकार्ट कैमरामैन
हम जान जाएँगे। हम अंदर जाने वाले हैं।
डेविड को पूर्णिमा के आसपास गोता लगाने की योजना बनानी पड़ी,
जब तेज़ धाराएँ भित्ति तक खाना ले आती हैं...
और शिकारियों को अधिक सक्रिय बना सकते हैं।
पर यह एक बड़ी समस्या पैदा करता है।
सतह से गोताखोर को। धारा कैसी है?
सही नहीं है। धारा बहुत तेज़ है।
हम वापस नाव पर आ रहे हैं।
वहाँ नीचे धारा अभी बहुत तेज़ और शक्तिशाली है,
जिससे स्थिर रहना करीब नामुमकिन है।
ख़ैर, परिस्थिति ख़राब थी।
हाँ...
वहाँ अधिक गतिविधियाँ हैं, फ़िल्माने के लिए अधिक चीज़ें हैं,
धाराएँ तेज़ होने पर जीव ज़्यादा होते हैं...
अभी भी बहुत तेज़ है।
पर हम बस यहाँ स्थिर रहने के लिए जूझ रहे हैं।
हम इसी चुनौती का सामना कर रहे हैं।
आने वाली रातों में, चाँद के क्षीण होने के साथ, धाराएँ धीमी होती हैं।
हालाँकि इससे गोता लगाना आसान होता है, पर भित्ति खाली होती हैं।
हाँ।
हाँ, धारा थम गई है, और फिर शायद...
हाँ, सभी घर वापस लौट चुके हैं।
-हाँ। -हाँ।
सही परिस्थितियाँ ढूँढते हुए...
दल को पता चलता है कि उनके पास एक छोटी समय सीमा है...
जब पानी धाराओं के बीच धीमा पड़ जाता है।
ऐसे फ़िल्माना कठिन है,
क्योंकि यह शायद छह बजे हो सकता है ठीक उस समय जब सूरज ढलता है,
पर जैसे ही हम यह अवसर चूकते हैं, फिर हमें यह सुबह चार बजे करना पड़ता है।
तो हमारी समय सूची इतनी बुरी है
कि हमें 40 मिनट के गोते के लिए पूरी रात इंतज़ार करना पड़ता है।
मुझे चाय दो।
दृढ़ता और कई रातों की नींद हराम करने के साथ...
डेविड और उसका दल अंततः उन नए व्यवहारों को
फ़िल्माना शुरू करते हैं जिनकी उन्हें तलाश थी।
मैंने कभी कॉर्नेट मछली को ऐसे हमला करते नहीं देखा।
हर गोता सफल नहीं होता है पर शायद हम इस बार सफल हुए।
प्रत्येक शिकारी के पास शिकार का पीछा करने का अपना तरीका था।
मोरे सर्पमीन शिकार करने के लिए भित्ति में घुस रहे थे।
मोरे भित्ति के ऊपर शिकार की खोज कर रहा था।
और वह एक छोटे सुराख से अंदर चला गया।
बेशक़, वहाँ एक छोटी मछली थी,
और मोरे वहाँ गया।
ख़ैर, यह लो।
और फिर, हो गया।
उसने पकड़ लिया! ठीक कैमरे के सामने। सुराख़ में। यह बढ़िया था।
यहाँ भित्तियों में बहुत कुछ चल रहा है।
आप वहाँ नीचे एक फुर्तीले समुदाय को देखना शुरू करते हैं
जो रात को जीवित प्रतीत होने लगता है।
दल इस पानी के नीचे की जादुई दुनिया की अद्वितीय नई जानकारियों को
फ़िल्माने में सफल रहा।
उप-शीर्षक अनुवादक: मून कलिता